《春怀》
宋代·卫宗武

伊耆司化权，与物何落落。
不见阳和敷，但闻风雨恶。
柔绿尚含阳，水红悭破萼。
动植久陵暴，至仁同橐签。
可使令行冬，寒威肆余虐。
便须转机栝，曜灵俾灼烁。
芬芳千万林，薰为红紫幄。
庶俾竞春徒，薄有登台乐。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。